**03.06.2025(3).**

**E-pasta nosaukums**

Par veikto recepšu inventarizāciju E-veselībā un VIS

**E-pasta teksts**

Nacionālais veselības dienests (turpmāk- Dienests) sadarbībā ar Latvijas digitālās veselības centru (turpmāk- Centrs) ir veicis ievadītās recepšu informācijas inventarizāciju Vienotās veselības nozares elektroniskās informācijas sistēmā (turpmāk - E-veselības sistēma) un Vadības informācijas sistēmā (turpmāk- VIS) .

VIS ir ielādētas trūkstošās receptes par periodu no 2025. gada janvāra līdz aprīlim un veikti uzlabojumi datu apmaiņā starp E-veselības sistēmu un VIS. Farmaceitiskā pakalpojuma maksa par iztrūkstošām receptēm tiks iekļauta maija rēķinā.

Lūdzu, ņemiet vērā, ka var būt neielādētas kādas no psihotropo vai narkotisko un zāļu receptēm no E- veselības sistēmas  VIS, jo šobrīd tiek uzlabojumi VIS sistēmā, lai to nodrošinātu  recepšu  ielādi VIS un VIS tiktu visas šīs receptes atpazītas.

Vēršam uzmanību, ka liela nozīme ir ievadīto recepšu datu kvalitātei  un par citām receptēm, lūdzu, pārbaudiet ievadīto recepšu datus E- veselības sistēmā, uzmanību pievēršot:

1. **Norādītam  atprečošanas un izrakstīšanas datumam E-veselībā.**

Pārliecinieties, ka šie datumi ir ievadīti korekti atbilstošos laukos jo neatbilstības var radīt problēmas datu sinhronizācijā starp E-veselības sistēmu un VIS.

Atgādinām, ka recepšu izrakstīšanas datumam un laikam  ir jābūt jaunākam par  atprečošanas datumu un laiku. E-veselības sistēmā datumi un laiki automātiski aizpildās, izrakstot vai atprečojot recepti.

1. **Personas statusam Pakalpojumu saņēmēju reģistrā (turpmāk- PSR) un secīgām tiesībām  saņemt vispārējo farmaceitisko pakalpojumu maksu**.

Pārbaudiet pacientu  PSR statusu. Ja personai ir statuss izslēgts, izņemot Ukrainas pilsoņus,   šajos gadījumos  farmaceitiskā pakalpojuma maksa sedz pacients un receptes netiek ielādētas VIS.

1. **Medikamenta neatbilstībai Kompensācijas nosacījumiem un farmaceitiskā pakalpojuma apmaksai.**

Ņemiet vērā, ka VIS nenotiek to  recepšu ielāde, kas noformētas ar neatbilstošiem kompensācijas nosacījumiem un secīgi nav arī veikta farmaceitiskā pakalpojuma maksas aprēķins.

Ja pēc šo punktu pārbaudes kāda recepte joprojām nav atrodama VIS pēc maija rēķinu izveides, lūdzu, par iztrūkstošiem recepšu numuriem rakstiet uz e-pastu atbalsts@eveseliba.gov.lv .